

MĀKSLINIECISKĀS JAUNRADES CENTRS

**PRAKTISKĀS ESTĒTIKAS SKOLA**

Burtnieku iela 34, Rīga, LV – 1084, tālrunis 67 333 073, fakss 67 333 553, e-pasts [estets@riga.lv](mailto:estets@riga.lv)

**IEKŠĒJIE NOTEIKUMI**

R ī g ā

19.01.2016. Nr. BJCPES – 16 – 2 - nts

**Mākslinieciskās jaunrades centra “Praktiskās estētikas skola”**

**Iekšējās kārtības noteikumi**

*izstrādāti pamatojoties uz Izglītības likumu,*

*Vispārējās izglītības likumu, Bērnu tiesību aizsardzības likumu,*

*Ministru kabineta noteikumiem Nr.1338*

*"Kārtība, kādā nodrošināma izglītojamo drošība*

*izglītības iestādēs un to organizētajos pasākumos" u*

*n MJC „Praktiskās estētikas skola” nolikumu;*

**I Vispārīgie noteikumi**

1. Iekšējās kārtības noteikumus apstiprina skolas direktors, saskaņojot ar Pedagoģisko padomi.  
2. Iekšējās kārtības noteikumi nosaka skolas darba dienas organizāciju.   
3. Iekšējās kārtības noteikumi nosaka audzēkņu pienākumus un atbildību.   
4. Iekšējās kārtības noteikumi nosaka audzēkņu tiesības.

5. Iekšējās kārtības noteikumi nosaka atbildīgos un kārtību, kādā audzēkņi un vecāki tiek iepazīstināti ar šiem noteikumiem.   
6. Iekšējās kārtības noteikumu ievērošana ir obligāta visiem audzēkņiem.

7. Iekšējās kārtības noteikumu ievērošana nodrošina audzēkņu drošību un viņu tiesību ievērošanu.

**II Nodarbību organizācija**

8. Nodarbības notiek pēc pedagogu veidotām un direktora apstiprinātām interešu izglītības programmām.

9. Radniecīgas interešu izglītības jomas vai apakšjomas pedagogi var strādāt pēc vienas programmas.

10. Līdz mācību gada beigām pedagogam ir tiesības sagatavot un iesniegt direktoram jaunu interešu izglītības programmu.

11. Nodarbību sākumu nosaka direktora apstiprināts nodarbību saraksts.   
12.Nodarbības ilgums pirmskolas vecuma bērniem – 30 minūtes, skolēniem – 40 minūtes; audzēknis skolā ierodas vismaz 10 minūtes pirms stundas sākuma; virsdrēbes atstāj garderobē, uzauj maiņas apavus un dodas uz mācību kabinetu.

13. Direktora apstiprināti nodarbību saraksti ir izlikti informācijas stendā un iestādes mājaslapā.

14. Kabinetu atslēgas glabājas pie skolas dežuranta, tās izsniedz tikai skolotājiem.   
15. Skolas vecuma audzēkņi patstāvīgi dodas uz mācību kabinetiem. Pirmskolas vecuma audzēkņus pavada vecāki vai cita pavadošā persona.

16. Ja audzēknis ilgstošas slimības, plānotas prombūtnes vai citu apstākļu dēļ ilgstoši neapmeklē nodarbības, vecākiem par to jāinformē iestādes izglītības metodiķis. Ja audzēknis neturpinās apmeklēt nodarbības, vecākiem jāuzraksta iesniegums, minot iemeslu un norādot datumu, no kura netiek apmeklētas nodarbības, lai būtu pamatojums audzēkņa atskaitīšanai no skolas kontingenta.

17. Nepiederošām personām, ierodoties skolā, jāpiereģistrējas pie skolas dežuranta vai ēkas uzrauga, norādot apmeklējuma iemeslu.

18. Izziņas skolēni un viņu vecāki vai aizbildņi saņem pie lietvedes, uzrādot personu apliecinošu dokumentu.

**III Obligātais piederumu komplekts pirmskolas vecuma audzēkņiem**

19. Pavadošo personu klātbūtne nodrošina pirmskolas vecuma bērnu drošu pārvietošanos pa skolas telpām.

20. Vecākiem jānodrošina bērns ar krāsu zīmuļiem, dvieli, priekšautiņu, dejošanas čībām. Deju studiju dalībniekiem nepieciešams skolotāja noteikts formastērps.

**IV Noteikumi nodarbībās**

21. Uz nodarbībām jāierodas laikā, sporta un deju pulciņu dalībniekiem jāpārģērbjas līdz nodarbības sākumam.

22. “Cālīšu”, “Cīrulīšu”, “Pūcīšu”, “Paipaliņu” un „Burtiņa” grupu dalībniekiem nodarbības jāapmeklē saskaņā ar nodarbību sarakstu. Pirms nodarbību sākuma vecākiem jānoskaidro, vai sarakstā nav izmaiņas.

23. Ja audzēknis nokavējis nodarbības sākumu, klusi un pieklājīgi atvainojas par traucējumu, ieņem savu vietu un iekļaujas grupas darbā. Ja nodarbības sākums nokavēts vairāk par 5 minūtēm, nedrīkst traucēt stundu. Mācību gada sākumā, iepriekš vienojoties ar pedagogu, pirmajā nodarbību nedēļā vecākiem atsevišķos gadījumos atļauts piedalīties nodarbībās kopā ar pirmskolas vecuma bērnu.

**V nodarbības laikā**

24. Seko līdzi grupas darbam, savu iespēju robežās maksimāli apgūst mācību vielu, ir precīzs, izpilda un ievēro pulciņa skolotāja prasības vai instrukcijas - darba drošības noteikumus.

24.1. ar savu uzvedību netraucē grupas biedru un skolotāja darbu;

24.2. neatstāj darba vietu vai mācību telpu bez skolotāja atļaujas;

24.3. nodarbībai beidzoties, audzēkņi pedagoga pavadībā iet uz nākamo nodarbību;

24.4. nodarbību laikā audzēkņi nekošļā košļājamo gumiju un neēd;

24.5. pulciņu nodarbības var notikt ārpus skolas telpām saskaņā ar pulciņa skolotāja darba plānu;

24.6. nodarbību laikā klases telpā atrodas tikai skolotājs un audzēkņi, ja to paredz mācību plāns, izņemot „Cālīšu” grupas nodarbību, kur piedalās arī vecāki.

**VI Noteikumi audzēkņiem starpbrīžos**

25. Ar savu uzvedību neapdraud savu un citu veselību un drošību:   
25.1. deju un sporta nodarbību audzēkņiem ievēro kārtības

higiēnas prasības ģērbtuvēs un tualetes telpās;

25.2. nepiegružo un uztur kārtībā skolas telpas un teritoriju;

25.3 nesēž uz palodzēm un neatver vaļā logus lielajā atvērumā, nekāpj uz krēsliem, galdiem, kāpņu un norobežojošām margām;

25.4. Skola neuzņemas atbildību par mācību procesiem nepiederošu materiālo vērtību saglabāšanu (rotaslietas, mobilie telefoni, bez uzraudzības atstāta nauda u.c.).

**VII Noteikumi ārpusskolas pasākumos**

26. Ārpusskolas pasākumi (sacensības, konkursi, koncerti, skates, izstādes u.c.) notiek, iepriekš saskaņojot ar skolas direktoru.

27.Direktors izdod rīkojumu par pulciņa vai kolektīva dalību ārpusskolas pasākumā, uz kura par savu apņemšanos pilnīgi atbildēt par drošības un veselības saglabāšanu visa pasākuma laikā, parakstās attiecīgais pedagogs.

28.Vispārizglītojošo skolu audzēkņi nepieciešamības gadījumā var saņemt izziņu par piedalīšanos pasākumā.

29. Ārpusskolas pasākumus audzēkņi apmeklē pulciņu skolotāju vadībā.

**VIII Audzēkņu drošība skolā un tās teritorijā**

30. Par audzēkņu iepazīstināšanu ar drošības instrukcijām un skolas iekšējās kārtības noteikumiem atbild pulciņu skolotāji.   
31. Ekstremālās situācijās (ugunsgrēka, plūdu, vētras un citos gadījumos) bez ierunām pakļaujas atbildīgo personu rīkojumiem, rīkojas saskaņā ar drošības instrukcijās un nodarbībās sniegto informāciju.  
32. Evakuācijas plāni un informācija par operatīvo dienestu izsaukšanu izvietoti skolas gaiteņos.   
33. Ja audzēknis cietis fiziskas vai emocionālas vardarbības rezultātā, viņš nekavējoties informē skolotāju, medmāsu vai sociālo pedagogu, vajadzības gadījumā lūdz palīdzību vai informē attiecīgos dienestus.   
34. Audzēkņi rūpējas par savu veselību un drošību, neapdraud savu un citu drošību.   
35. Neizturas vardarbīgi pret citiem.  
36. Nenes uz skolu dzīvībai bīstamas vielas, priekšmetus, dzīvniekus.   
37. Aizliegts lietot, glabāt, realizēt alkoholu, cigaretes, narkotiskās, toksiskās un psihotropās vielas, gāzes baloniņus, gāzes pistoles, šaujamieročus un aukstos ieročus.

38. Piekrišanu bērnu personas datu apstrādei var dot tikai likumiskie bērna vecāki vai aizbildņi, par savu izvēli parakstoties audzēkņa uzņemšanas iesniegumā.

39. Ja izziņas tiek izsniegtas trešajai personai (piem., radiniekiem, draugiem u.tml.) ir vajadzīgs personas pilnvarojums.

40. Fotogrāfijas, kurās var identificēt personu, var publicēt vienīgi, ja ir šīs personas piekrišana.

41. Audzēkņu pienākumus un tiesības nosaka Izglītības likuma 54. Un 55. pants:   
42. Audzēkņu tiesības:

42.1.iegūt valsts apmaksātu interešu izglītību;   
42.2. saņemt apliecinājumu par apgūtajām interešu izglītības programmām;   
42.3.mācību un audzināšanas procesā brīvi izteikt un aizstāvēt savas domas un uzskatus, kas neaizskar cilvēka godu un cieņu;   
saņemt interesējošu informāciju, būt uzklausītam;   
42.4.atrasties drošos apstākļos un sociālā vidē, kas dotu iespēju pilnvērtīgai fiziskai un intelektuālai attīstībai;   
42.5.būt pasargātam no nodarbināšanas bīstamos vai veselībai kaitīgos apstākļos;   
42.6.pārstāvēt savu skolu dažāda veida pasākumos atbilstoši savām spējām, prasmēm, iemaņām un interesēm;   
42.7.būt aizsargātam no fiziskas, psiholoģiskas, seksuālas ekspluatācijas, kas jebkādā veidā var kaitēt audzēknim;   
42.8.ziņot par nepieņemamu skolotāja, audzēkņa vai citas personas rīcību.

43. Audzēkņu pienākumi:   
 43.1.ievērot skolas iekšējās kārtības noteikumus;   
 43.2. darboties un uzvesties saskaņā ar sabiedrībā pieņemtajām morāles un ētikas normām;   
 43.3. ar cieņu izturēties pret valsti, sabiedrību, ģimeni, valsts un skolas simboliem, etniskajām grupām un to pārstāvjiem, veidot un attīstīt skolas tradīcijas;   
 44.4. izglītības apguvei paredzēto laiku pilnībā izmantot mācību vielas apguvei un sevis pilnveidošanai;

45.5. uzņemties atbildību par saviem mācību darba rezultātiem un uzvedību;   
 46.6. netraucēt nodarbību norisi;   
 46.7. rūpēties par skolas inventāra u.c. materiālo vērtību saglabāšanu; ļaunprātīgas mantas vai inventāra bojāšanas gadījumā materiālos zaudējumus atlīdzina vecāki pilnā apmērā;   
46.8. Uz mācību stundām vai nodarbībām ierasties, ņemot līdzi visus nepieciešamos piederumus.

**VIII Pamudinājumi audzēkņiem**

47. Par sasniegumiem mācībās, panākumiem skatēs, konkursos, sacensībās un aktīvu pilsonisku rīcību var:   
47.1. izteikt pateicību,   
47.2. piešķirt diplomu,   
47.3. piešķirt atzinības rakstu,   
47.4. piešķirt balvu.

**IX Izmaiņas iekšējās kārtības noteikumos**

48. Izmaiņas iekšējās kārtības noteikumos var ierosināt audzēkņi, pedagogi, vecāki, skolas dibinātājs.

49. Izmaiņas iekšējās kārtības noteikumos apspriež Pedagoģiskā padome.

50. Izmaiņas iekšējās kārtības noteikumos apstiprina skolas direktors.

51. Atzīt par spēku zaudējušiem 05.09.2013. gada Iekšējās kārtības noteikumus Nr. 1.

Direktors G. Pētersons

Strēle 67285303